**Nekustamā īpašuma nomas līgums Nr. «DOKREGNUMURS»**

*Dokumenta datums ir pēdējā pievienotā*

*drošā elektroniskā paraksta un tā laika zīmoga datums*

**Dabas aizsardzības pārvalde**, reģistrācijas Nr. 90009099027 (turpmāk – Iznomātājs), tās ģenerāldirektores Lauras Anteinas personā, kura rīkojas saskaņā ar Ministru kabineta 2019. gada 2. jūnija noteikumu Nr. 507 “Dabas aizsardzības pārvaldes nolikums” 6.punktu un 8.2. apakšpunktu, no vienas puses, un

**<Firma>**, reģistrācijas Nr.<numurs>, tās <amats, vārds, uzvārds> personā, kurš rīkojas uz <dokuments> pamata (turpmāk – Nomnieks) no otras puses, kopā tekstā saukti – Puses,

pamatojoties uz:

* Ministru kabineta 2022. gada 15. novembra noteikumu Nr. 719 “Publisko ūdeņu nomas noteikumi” 10.punktu;
* Iznomātāja Nekustamo īpašumu izvērtēšanas komisijas 2025. gada 3.marta sēdes protokolu un lēmumu Nr. 5/2025, Iznomātāja reģistrācijas Nr. 7.16/417/2025;
* Iznomātāja <datums> organizētās elektroniskās izsoles “Kaņiera ezera noma tiesību izsole” rezultātiem,

izsakot savu brīvi radušos gribu, bez maldības, spaidiem un viltus, noslēdz zemes nomas līgumu (turpmāk - Līgums), par sekojošo:

1. **Līguma priekšmets**
	1. Iznomātājs nodod un Nomnieks pieņem nomas lietošanā nekustamā īpašuma “Kaņiera ezers”, Lapmežciema pagasts, Tukuma novads, kadastra Nr. 90660030001, sastāvā esošās zemes vienības, kadastra apzīmējums 90660030001, daļu 483,81 ha platībā, būves ar kadastra apzīmējumu 9066 004 0459 011 (laivu bāze) un kadastra apzīmējumu 9066 003 0001 002 (tualete), kā arī tūrisma infrastruktūru (turpmāk viss kopā - Objekts), atbilstoši pielikumā pievienotajam situācijas plānam.
	2. Īpašuma tiesības uz nekustamo īpašumu “Kaņiera ezers”, Lapmežciema pagasts, Tukuma novads, kadastra Nr. 90660030001, nostiprinātas Latvijas valstij Viedās administrācijas un reģionālās attīstības ministrijas personā Lapmežciema pagasta zemesgrāmatas nodalījumā Nr. 100000446879; Iznomātājs veic nekustamā īpašuma pārvaldīšanu saskaņā ar 2017. gada 14. novembra Valsts nekustamā īpašuma pārvaldīšanas līgumu (reģistrācijas Nr. 7.8/39/2017-P / Nr. NĪ/7/2017).
	3. Objektam ir noteikts apgrūtinājums - Ķemeru nacionālā parka dabas lieguma zonas teritorija.
	4. Objekta iznomāšanas mērķis - laivu bāzes uzturēšana ar iespēju organizēt licencēto makšķerēšanu, kā arī dabas tūrisma un dabas izglītības pasākumus.
	5. Objekts Nomniekam dabā ir ierādīts un tā robežas viņam ir zināmas.
	6. Par Objekta nodošanu Nomniekam lietošanā un apsaimniekošanā, tiek sastādīts Objekta nodošanas - pieņemšanas akts un parakstīts ar drošu elektronisko parakstu, kas satur laika zīmogu. Pēc abpusējas parakstīšanas Objekta nodošanas - pieņemšanas akts kā Līguma pielikums kļūst par Līguma neatņemamu sastāvdaļu.
2. **Līguma termiņš**

Līgums stājas spēkā pēc tā abpusējas parakstīšanas un ir spēkā 6 (sešus) / 12 (divpadsmit) gadus.

1. **Maksājumi un līgumsods**
	1. Nomas maksa par Līguma 1. punktā minētā Objekta lietošanu gadā ir *–* **<summa> EUR** (summa vārdiem), tajā skaitā:

- nomas maksa bez pievienotā vērtības nodokļa (turpmāk PVN) –<summa> EUR (summa vārdiem);

- pievienotās vērtības nodoklis *<*summa*>* EUR (summa vārdiem).

Nomas maksa vienā **ceturksnī** ir **<summa> EUR** (summa vārdiem).

* 1. Papildus nomas maksai Nomniekam ir jāmaksā pēc Iznomātāja izrakstītā rēķina:

- vienreizēja neatkarīga tirgus vērtētāja atlīdzības kompensācija par Objekta tirgus nomas maksas noteikšanu **592,90 EUR** (pieci simti deviņdesmit divi euro, 90 centi) apmērā;

- ikgadēja nekustamā īpašuma nodokļa kompensācija proporcionāli iznomātajai platībai;

- maksa par būves ar kadastra apzīmējumu 9066 004 0459 011 (laivu bāze) apdrošināšanu.

* 1. Ja valstī mainās nodokļu normatīvais regulējums, Iznomātājs izraksta rēķinu, atbilstoši valstī spēkā esošajām nodokļu likmēm rēķina izrakstīšanas brīdī.
	2. Nomnieks maksā Iznomātājam nomas maksu 1 reizi ceturksnī līdz kārtējā ceturkšņa pirmā mēneša 30. datumam, šī maksājumu veikšanai nepieciešamo naudas summu iemaksājot Iznomātāja norēķinu kontā Valsts kasē, kods TRELLV22, konts LV75TREL2210650029000.
	3. Līdz katra kārtējā ceturkšņa pirmā mēneša 15.datumam Iznomātājs izraksta rēķinu par maksājamo nomas maksu un nosūta to Nomniekam uz Nomnieka šajā Līgumā norādīto e- pasta adresi. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz norēķinu mēneša 20.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas nosūtīt Nomniekam jaunu rēķinu šajā Līguma punktā norādītajā kārtībā.
	4. Ja Nomnieks noteiktajā termiņā pilnībā neizpilda Līguma 3.1., 3.2. un 3.4. punktos minētās saistības, tad tas Iznomātājām maksā kavējuma procentus 0,1% apmērā no savlaicīgi nesamaksātās summas par katru nokavēto maksājuma dienu, bet kopumā ne vairāk kā 10% (desmit procentu) no pamatparāda vai kopējās saistības apmēra.
	5. Visi Nomnieka veiktie maksājumi vispirms tiek ieskaitīti kavējuma naudas samaksā un tikai pēc tam pamatparāda dzēšanā.
	6. Kavējuma naudas samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.
	7. Iznomātājam ir tiesības, nosūtot Nomniekam rakstisku paziņojumu, vienpusēji mainīt nomas maksas apmēru bez grozījumu izdarīšanas līgumā, ja:
		1. normatīvie akti paredz citu publisko ūdeņu nomas maksas aprēķināšanas kārtību;
		2. ar normatīvajiem aktiem tiek no jauna ieviesti vai palielināti uz zemesgabalu attiecināmi nodokļi un nodevas vai mainīts ar nodokli apliekamais objekts.
	8. Pārskatītā un mainītā nomas maksa stājas spēkā dienā, kad attiecīgi mainījušies normatīvie akti.
	9. Ja Nomnieks nepiekrīt atbilstoši Līguma 3.9.punktam pārskatītajai nomas maksai, Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajai nomas maksai.
	10. Ja Nomnieks neievēro Līguma 1.4.punktā noteiktos Objekta iznomāšanas mērķus, Nomniekam ir pienākums maksāt Iznomātājam līgumsodu viena gada nomas maksas apmērā.
1. **Iznomātāja pienākumi un tiesības**
	1. Iznomātājs apņemas Līguma darbības laikā nepasliktināt Nomnieka lietošanas tiesības uz Objektu un apņemas netraucēt Nomnieku lietot to.
	2. Sniegt visu nepieciešamo informāciju Nomniekam, kas nepieciešama iznomātā Objekta apsaimniekošanā.
	3. Šī Līguma darbības laikā Iznomātājs apņemas bez Nomnieku informēšanas neiznomāt Kaņiera ezera daļu/daļas citām fiziskām vai juridiskām personām, Objektu neatsavināt vai jebkādā citā veidā neapgrūtināt ar lietu tiesībām, izņemot, ja ir nepieciešams veikt apmeklētāju vajadzībām infrastruktūras uzlabošanu un izbūvi, veikt sugu un biotopu aizsardzībai un apsaimniekošanai nepieciešamās darbības, vai ja šādu darbību nepieciešamību paredz normatīvie akti.
	4. Iznomātājam jebkurā laikā ir tiesības pārliecināties vai Nomnieks ievēro visas ar šo Līgumu uzņemtās saistības, t.i., kontrolēt, vai Objekts tiek izmantots atbilstoši Līguma nosacījumiem, tai skaitā, apsekot Objektu dabā un aizpildīt apsekošanas aktu ne retāk kā 1 (vienu) reizi gadā.
	5. Prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus.
	6. Iznomātājs, par to informējot Nomnieku, veic īslaicīgu (līdz 2 (divām) nedēļām) ūdens līmeņa pazemināšanu ezerā līdz minimāli noteiktajam ūdens līmenim (1,90m Baltijas augstuma sistēmā) vasaras sezonā, ezeram pieguļošo teritoriju pļaušanas laikā.
2. **Nomnieka pienākumi un tiesības**
	1. Nomnieka pienākums ir nodrošināt Objekta izmantošanu Līguma 1.4. punktā noteiktajam mērķim un precīzi laikā un pilnīgi norēķināties ar Iznomātāju par Objekta lietošanu;
	2. Nomnieks ir tiesīgs izmantot Objektu, ievērojot Līguma noteikumus un lietotāja vispārīgos pienākumus, tai skaitā:
		1. izmantot Objektu atbilstoši tiem mērķiem un noteikumiem, kādiem tas iznomāts;
		2. nepasliktināt Iznomātā Objekta stāvokli;
		3. pasargāt Objektu no ūdens erozijas un vēja erozijas, ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos, nepieļaut piesārņošanu ar ražošanas un/vai sadzīves atkritumiem, ķīmiskajām vielām un no citiem zemi postošiem procesiem;
		4. sakopt un uzturēt kārtībā lietošanā nodoto Objektu;
		5. ievērot īpaši aizsargājamo dabas objektu un to aizsargjoslu izmantošanas režīmu, ts.k., Ķemeru Nacionālā parka dabas aizsardzības plānu 2024. – 2036.gadam (aplūkojams <https://www.daba.gov.lv/lv/kemeru-nacionalais-parks>);
		6. ar savu darbību neaizskart citu zemes lietotāju un iedzīvotāju likumīgās intereses, kā arī ievērot citus normatīvajos aktos noteiktos zemes lietotāja vispārējos pienākumus;
		7. ievērot ugunsdrošības noteikumus un, izmantojot Nomnieka rīcībā esošo tehniku un cilvēku resursus, pēc iespējas piedalīties ugunsgrēku dzēšanā;
		8. ievērot darba aizsardzības noteikumus;
		9. nodrošināt, ka Objekta apsaimniekošanas ietvaros Kaņiera ezerā un apkārtējā vidē nenokļūst degviela, eļļa, atkritumi u.c. piesārņojošas vielas. Ja tiek konstatēts piesārņojums, Nomniekam nekavējoties jāinformē Valsts vides dienests;
		10. Nomniekam ir pienākums neierobežot sabiedrības piekļuvi publiskajai ūdenstilpei, arī Objektā.
	3. Nomniekam ir pienākums ievērot sekojošus *Dabas aizsardzības pārvaldes* noteiktus nosacījumus:
		1. Nomnieks atbilstoši Ministru kabineta 27.12.2005. noteikumu Nr.1014 “Ūdens objektu ekspluatācijas (apsaimniekošanas) noteikumu izstrādāšanas kārtība” prasībām izstrādā ūdens objekta ekspluatācijas (apsaimniekošanas) noteikumus;
		2. līdz jaunu ekspluatācijas (apsaimniekošanas) noteikumu izstrādei Nomnieks ievēro “Ūdens objekta “Kaņieris” ekspluatācijas (apsaimniekošanas) noteikumi”, kas saskaņoti ar Valsts vides dienesta Ventspils reģionālās vides pārvaldes 26.05.2014. lēmumu Nr. 9.5.-13/965 (turpmāk – esošie ekspluatācijas (apsaimniekošanas) noteikumi), prasības;
		3. Nomnieks, izstrādājot jaunus ūdens objekta ekspluatācijas (apsaimniekošanas) noteikumus, atbilstoši Ķemeru Nacionālā parka dabas aizsardzības plānā 2024. – 2036.gadam norādītajam nosaka vienotus nosacījumus licencētās makšķerēšanas un zemūdens medību zonās - licencētā makšķerēšana un zemūdens medības atļautas no 20. jūnija;
		4. Nomnieks organizē licencēto makšķerēšanu Kaņiera ezerā, ievērojot Ķemeru Nacionālā parka dabas aizsardzības plānā 2024. – 2036.gadam ietvertos nosacījumus, kā arī Zvejniecības likumu, Ministru kabineta 2015. gada 22. decembra noteikumu Nr. 799 “Licencētās makšķerēšanas, vēžošanas un zemūdens medību kārtība” nosacījumus, kā arī citus spēkā esošos attiecīgo jomu regulējošos normatīvos aktus;
		5. Nomnieks apņemas katru gadu atjaunot Kaņiera ezera zivju fondu saskaņā ar esošajiem ekspluatācijas (apsaimniekošanas) noteikumiem. Pie zivju ielaišanas ezerā jāpieaicina Iznomātāja pārstāvis;
		6. Nomnieks norobežo Kaņiera ezera zonas, kas noteiktas atbilstoši esošo ekspluatācijas (apsaimniekošanas) noteikumu 3.2.6. un 5.10 punktu prasībām, ar informācijas zīmēm, informē apmeklētājus par zonu apmeklēšanas nosacījumiem;
		7. Nomnieks par saviem līdzekļiem izstrādā un nodrošina pastāvīgi pieejamus apmeklētājiem informatīvus materiālus par normatīvajos aktos noteiktajiem Objekta apmeklēšanas noteikumiem. Informatīvo materiālu saturu un formu Nomnieks saskaņo ar Iznomātāju;
		8. Nomnieks veic zonējuma robežu marķēšanu Kaņiera ezerā, atbilstoši Līguma pielikumā noteiktajai robežai;
		9. makšķerēšana ezerā atļauta saskaņā ar esošo ekspluatācijas (apsaimniekošanas) noteikumu 3.2.6. punktā noteiktajiem termiņiem;
		10. Nomnieks apņemas nelikt šķēršļus trešajām personām brīvi apmeklēt ezeru un veikt niedru ieguvi (pļaušanu) saskaņā ar starp Iznomātāju un šīm trešajām personām, noslēgtajiem līgumiem par niedru ieguvi, ievērojot 4.3.punkta nosacījumus;
		11. Nomniekam nav tiesību iekasēt maksu no apmeklētājiem par uz Objekta sastāvā ietilpstošās zemes vienībā esošo infrastruktūras objektu (skatu torņa un laipas) apmeklēšanu, kā arī liegt apmeklētāju ieeju laivu bāzes teritorijā un putnu vērošanas tornī. Nomniekam ir tiesības iekasēt maksu par tualešu, piknika vietu un autostāvvietu izmantošanu laivu bāzes teritorijā;
		12. Nomnieks ir pilnībā atbildīgs par visu ar šo Līgumu uzņemto saistību un pienākumu izpildīšanu. Nomniekam ir pienākums atlīdzināt tiešos un netiešos zaudējumus, kas radušies citiem zemes lietotājiem, Iznomātājam, sabiedrībai vai videi Nomnieka vainas dēļ;
		13. Nomnieks ārkārtas situācijas gadījumā nekavējoties ziņo atbildīgajiem dienestiem un Iznomātājam un veic tūlītējus pasākumus ārkārtas situācija seku novēršanai vai mazināšanai;
		14. Nomniekam ir pienākums par saviem līdzekļiem apdrošināt iznomātajā Objektā ietilpstošās būves (inženierbūves), kas nav minētas 3.2.punktā, pret dabas stihiju postījumiem, vandālisma un zādzību rezultātā nodarītajiem zaudējumiem. Polises kopija ir jāiesniedz Iznomātājam 10 (desmit) dienu laikā pēc Līguma noslēgšanas, kā arī jānodrošina polises darbības nepārtrauktība visā Līguma darbības laikā;
		15. Nomniekam ir aizliegts ar šo Līgumu noteiktās nomas tiesības ieķīlāt vai kā citādi izmantot darījumos ar trešajām personām;
		16. Nomnieks nedrīkst liegt nekustamo īpašumu īpašniekiem piekļūšanu zemes vienībām ar kadastra apzīmējumiem 9066 004 0975 un 9066 004 0977, tajā skaitā, apņemas nodot to lietošanā automātiskās ieejas barjeras vadības pultis;
		17. Nomniekam nav tiesību laivu bāzē izvietot un ekspluatēt vairāk kā 40 peldlīdzekļu (tostarp laivas, SUP(-i), ūdens velosipēdi, katamarāni u.c. peldlīdzekļi, ar kuriem var pārvietoties vismaz viens cilvēks);
		18. Nomniekam ir jānodrošina Iznomātājam piekļuve laivu bāzes noliktavai un laivu piestātnei katru dienu 24 stundu režīmā, tajā skaitā, nododot lietošanā vismaz 2 (divas) automātiskās ieejas barjeras vadības pultis;
		19. Nomnieks ievēro 4.6.punktā minētās Iznomātāja veicamās apsaimniekošanas darbības.
3. **Līguma grozīšana un strīdu izskatīšanas kārtība**
	1. Visos jautājumos, kas nav regulēti Līgumā, Puses vadās no Latvijas Republikā spēkā esošajiem normatīvajiem aktiem.
	2. Līguma grozījumi ir spēkā tikai tad, ja tie noformēti rakstveidā, Pusēm savstarpēji vienojoties. Abpusēji parakstīti Līguma grozījumi no to spēkā stāšanās brīža kļūst par neatņemamu Līguma sastāvdaļu.
	3. Visus strīdus, kas Pusēm rodas Līguma saistību izpildes ietvaros, Puses cenšas atrisināt sarunu ceļā. Ja vienošanās netiek panākta 30 (trīsdesmit) dienu laikā, jebkurš strīds, kas saistīts ar Līguma saistību izpildi, izbeigšanu vai spēkā esamību, tiks izšķirts Latvijas Republikas tiesību aktos noteiktajā kārtībā vispārējās jurisdikcijas tiesā.
4. **Līguma izbeigšana**
	1. Šis Līgums izbeidzas un zaudē savu likumīgo spēku:
		1. beidzoties 2. punkta noteiktajam Līguma termiņam;
		2. pusēm rakstveidā vienojoties, pirms Līguma termiņa notecēšanas;
		3. tā laušanas gadījumos saskaņā ar Līguma turpmākajiem noteikumiem.
	2. Iznomātājs ir tiesīgs vienpusēji lauzt Līgumu, ja:
		1. Nomnieks šajā Līgumā noteiktajos termiņos vai pilnā apmērā nemaksā nomas maksu un citus Līgumā paredzētos maksājumus;
		2. Iznomātājam ir kļuvis zināms, ka Nomniekam ir pasludināts personas maksātnespējas process, ko apliecina Maksātnespējas reģistrā publicētā informācija, kurai, saskaņā ar Maksātnespējas likuma 12. panta pirmo daļu, ir publiska ticamība;
		3. Nomnieks izmanto Objektu citiem mērķiem nekā 1.4. punktā minētajiem;
		4. 30 (trīsdesmit) dienu laikā no šī Līguma parakstīšanas brīža Nomnieks nav uzsācis Objekta apsaimniekošanu atbilstoši nomas Līgumā paredzētajiem mērķiem;
		5. Nomnieks neievēro vai neizpilda normatīvo aktu prasības, un/vai pārkāpj jebkuru no šī Līguma noteikumiem, un pēc Iznomātāja rakstveida brīdinājuma saņemšanas, nenovērš tajā norādīto pārkāpumu Iznomātāja norādītajā termiņā;
		6. Nomnieks Īpašumu bez Iznomātāja rakstveida piekrišanas iznomā trešajām personām;
		7. Objekts nepieciešams Iznomātājam tā darbības un/vai valsts pārvaldes funkciju nodrošināšanai, rakstiski brīdinot Nomnieku vismaz mēnesi iepriekš;
	3. Ja šis Līgums tiek izbeigts pirms termiņa, tad uz priekšu samaksātā nomas maksa netiek atmaksāta.
	4. Pēc nomas attiecību izbeigšanās, Iznomātāja rakstiskā uzaicinājumā norādītajā termiņā (ne ilgāk kā 30 (trīsdesmit) dienas) Nomnieks nodod Objektu ar nodošanas - pieņemšanas aktu.
	5. Ja pēc nomas attiecību izbeigšanās, un Iznomātāja uzaicinājumā norādītajā termiņā Objekts netiek nodots Iznomātājam saskaņā ar līguma 7.4. punktu, bijušais Nomnieks par Objekta nodošanas nokavējumu Iznomātājam maksā līgumsodu 0.1% apmērā no pēdējā gada nomas maksas par katru nokavēto dienu.
	6. Ja Nomnieks pēc Iznomātāja diviem rakstiskiem uzaicinājumiem neierodas uz nodošanas - pieņemšanas akta parakstīšanu, Iznomātājs vienpusēji pieņem Objektu. Visa tajā brīdī uz Objekta esošā kustamā manta tiks uzskatīta par pamestu mantu, un Iznomātājs būs tiesīgs pārņemt to savā īpašumā.
	7. Nododot Objektu atpakaļ Iznomātājam, Nomniekam ir pienākums atbrīvot to no Nomnieka īpašumā un turējumā esošām kustamām lietām.
	8. Jebkura Nomnieka kustama manta, kas pēc nodošanas - pieņemšanas akta parakstīšanas atradīsies Objektā, tiks atzīta par pamestu mantu, un Iznomātājs būs tiesīgs pārņemt to savā īpašumā.
	9. Jebkādā veidā izbeidzoties nomas attiecībām starp Pusēm, Iznomātājam nav jāatlīdzina jebkādi izdevumi, kas radušies Nomniekam, lietojot Objektu.
5. **Nepārvarama vara**
	1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.
	2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas.
6. **Pārējie noteikumi**
	1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.
	2. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
		1. abas Puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
		2. kādas no Pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties paziņot elektroniski uz sekojošu e-pasta adresi: pasts@daba.gov.lv (gadījumā, ja puse, kuras saistību tiesības tiek pārņemtas, ir Nomnieks), *<*e-pasta adrese> (gadījumā, ja Puse, kuras saistību tiesības tiek pārņemtas, ir Iznomātājs) un 3 (trīs) dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju.
	3. Iznomātājs pilnvaro veikt ar Līguma izpildi saistītās darbības (tai skaitā, nodot, pieņemt Īpašumu, parakstīt nodošanas - pieņemšanas aktu, zemesgabala ierādīšanas aktu): Dabas aizsardzības pārvaldes Pierīgas reģionālās administrācijas Administratīvās daļas vadītāju Artūru Jansonu, e-pasts arturs.jansons@daba.gov.lv, mob. tālr. +371 29143115.
	4. Nomnieks par pārstāvi līguma darbības laikā nozīmē: *<*vārds, uzvārds, amats*>*, tālr. *<*numurs*>*, e-pasts: *<*epasta adrese*>*.
	5. Mainot savu nosaukumu, adresi, citus rekvizītus, kontaktpersonu vai, ja mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski nekavējoties par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.
	6. Līgums parakstīts ar drošu elektronisku parakstu un satur laika zīmogu. Nomnieks ar drošu elektronisku parakstu parakstītu un laika zīmogu saturošu Līgumu pēc tā parakstīšanas nosūta uz Iznomātāja e-pasta adresi pasts@daba.gov.lv. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums.
	7. Līguma parakstīšanas brīdī Līgumam tiek pievienots šāds pielikums, kas ir Līguma neatņemama sastāvdaļa - iznomājamā Objekta situācijas plāns.
7. **Pušu juridiskās adreses un rekvizīti**

|  |  |
| --- | --- |
| **Iznomātājs**  | **Nomnieks**  |
| Dabas aizsardzības pārvalde | *Firma* |
| Reģ. Nr. 90009099027  | Reģ.Nr. |
| Baznīcas iela 7, Sigulda, LV - 2150 | Adrese  |
| Valsts kase, Kods TRELLV22 | Banka  |
| Konta Nr. LV75TREL2210650029000 | Konta Nr. |
| e-pasts: pasts@daba.gov.lv  | e-pasts  |
|  |  |
| \*parakstsLaura Anteina | \*paraksts vārds uzvārds |